cyanic-selkie/wikianc huggingface dataset:
Cuba
Historie
Ved byrjinga av 1800-talet fanst mange ulike meiningar om kvar øya skulle gå. Mange innfødde kreolar ønska sjølvstende, andre ville ha retta innan Spania, medan andre igjen såg med velvilje på USA sitt ønske om å ta over området. Ein grunnlov for landet blei innført i 1812, same året som eit slaveopprør blei slått ned. Fleire forsøk på å oppnå sjølvstende mislukkast. I 1844 blei nok eit opprør mot slavehald, støtta av både svarte og kvite, slått ned ved hjelp av tortur, dødsstraffer og deportasjonar. Fleire tilbod frå USA om å kjøpa området blei avviste av Spania.
Vojampolskij
Vojampolskij er ein vulkan som ligg nord på Kamtsjatkahalvøya i Russland. Han består av to skjoldvulkanar, Vojampolskij og Kakhtana. Vojampolskij er den høgaste av dei to med ei høgd på 1225 meter over havet. Kjelda til elva Kakhtana ligg i nærleiken.
Cuba
Historie
I 1868 tok ein krig for sjølvstende til som skulle vara i ti år til i Orienteprovinsen. USA valde å halda seg nøytralt i konflikten. Ein fredsavtale underskriven i 1878 ende med nederlag for opprørsstyrkane, som verken oppnådde sjølvstende eller slutt på slavehaldet. I 1886 blei det likevel endeleg oppheva, men erstatta med kontraktarbeid, hovudsakleg kinesarar.
Mevik kapell
Mevik kapell er ei langkyrkje frå 1910 i Gildeskål kommune og sokn i Bodø domprosti.
Cuba
Historie
24. februar 1895 tok den andre sjølvstendekrigen til med fridomserklæringa El Grito de Baire. USA anerkjende ikkje erklæringa, men gjekk i 1898 til åtak på denne og dei andre spanske koloniane Puerto Rico og Filippinane. 10. desember dette året gjekk Spania med på å gje opp makta og handelsmonopolet i desse koloniane, og etter fire år med amerikansk styre blei endeleg ein sjølvstendig kubansk stat til i 1902. USA fekk likevel fortsett stor innverknad på landet, og ein forpaktingsavtale på vika Guantanamo Bay.
Mevik kapell
Byggverket er i tre og skal ha 240 plassar.
Cuba
Historie
Landet blei styrt av diktatorane Gerardo Machado og Fulgencio Batista til Fidel Castro tok makta i 1959, etter fleire års kamp.
Klima
Cuba har eit tropisk klima og ligg like sør for den nordlege vendekrinsen. Temperaturane er høge året rundt og høgast i sør. Hovudstaden Havanna har ein middeltemperatur som varierer frå 21 °C til 27 °C, medan Santiago de Cuba på sørkysten har høvesvis 24 °C og 28 °C. Det meste av året er vêret i landet påverka av den austlege passatvinden, som fører med seg det meste av nedbøren. Om vinteren gjev passaten særleg mykje vind på nordkysten, medan han dreier meir søraustleg frå mai av, slik at sørkysten får mest nedbør om sommaren. Årsnedbøren på det meste av øya er meir enn 1000 mm, men i fjella er middelet meir enn 1800 mm. Mest nedbør kjem det generelt i tida frå april til november. Øya vert stundom råka av tropiske orkanar, og særleg er det dei austlege områda med Oriente og Camagüey, som vert hardast råka.
Politikk
I 2018 er Raúl Castro fyrstesekretæren i kommunistpartiet, og Miguel Díaz-Canel er president i landet.
Kankuamo
Kankuamo, òg kjend som atanques eller kankuí, er eit utdøydd chibchansk språk. Det vart snakka av kankuamofolket i Sierra Nevada de Santa Marta i det nordlege Colombia. Dei siste kankuamotalerne døydde på 1960-talet] Språket er nært beslekta med damana.
Keisar av India
Keisar eller keisarinne av India er ein tittel som dei britiske monarkane hadde mellom 1877 og 1947.
Den første som nytta tittelen var Victoria av Storbritannia, som tok han i bruk frå 1877 tittelen Empress of India. Tittelen kom til nokre år etter at britisk India vart ein del av det britiske imperiet. Britiskokkupert India vart utgjort av India, Pakistan, Bangladesh, og Burma. Burma vart ein eigen koloni i 1937.
Victoria skal ha ynskt seg tittelen på grunn av keisartittelen til Wilhelm I av Tyskland og tsartittelen til Alexander II av Russland. Den britiske statsministeren, Benjamin Disraeli, er rekna å ha vore den som sette opp tittelen for henne.
Lysing
Lysing (Merluccius merluccius) er ein fisk i lysingfamilien som og vert kalla svartkjeft. Han kan bli opptil 1,40 m lang og vege om lag 17 kg.
Keisar av India
Då Edvard VII kom på trona, vart tittelen Emperor of India (keisar av India) nytta. Tittelen vart nytta fram til India og Pakistan vann sjølvstende frå Storbritannia ved midnatt mellom 14. og 15. august 1947. Tittelen vart formelt gjeven avkall på av kong Georg VI av Storbritannia.
Chibchanske språk
Chibchanske språk er ein språkfamilie i Mellom-Amerika og nordlege Sør-Amerika. Dei chibchanske språka blir snakka frå austlege Honduras i nord, til nordlege Colombia og nordvestlige Venezuela i sør, noko som òg omfattar område i Nicaragua, Costa Rica og Panama. Det er i dag 16 chibchanske språk som framleis er i bruk. Dei vert tala av til saman av over 250 000 menneske. Det historisk viktigaste chibchanske språket, muisca, òg kjend som chibcha, vart snakka av innbyggjarane i Bogotá då europearane invaderte Amerika, og er i dag utdøydd. Dei største chibchanske språka i dag er guaymí og kuna, som begge hovudsakleg vert tala i Panama.
Keisar av India
Sjå òg
Władcy Indii
Lysing
Lysing er utbreidd langs norskekysten opp til Nord-Noreg.
Lysingen er ein stimfisk som oppheld seg på 200–500 meters djup, der han lever av annan stimfisk, som brisling, makrell og sild. Lysingen er ein god matfisk, med fast, kvitt kjøt.
Chibchanske språk
Dei chibchanske språka har utvikla seg frå urchibchansk og stammar sannsynlegvis opphavleg frå området rundt grensa mellom Panama og Colombia, der ein finn den største variasjonen av chibchanske språk. Dei chibchanske språka har tidlegare vorte assosiert med andre språkfamiliar i den makrochibchanske hypotesen, som i dag er avvist av dei fleste forskarar. Dei siste åra har det likevel vorte funne moglege bevis for at dei chibchanske språka likevel er i slekt med misumalpaspråk og lencaspråk, som tradisjonelt har vorte rekna som uavhengige språkfamiliar, og at dei dermed utgjer ei undergruppe av ein språkfamilie som vert kalla lenmichíspråk.
Klassifisering
Fleire andre utdøydde språk er sannsynlegvis òg chibchanske, utan at det kan slåast fast heilt sikkert. Dette gjeld blant anna voto, som har gjeve namnet til den votiske undergruppa. Det meste utbreidde språket i Costa Rica på 1500-talet, språket huetar, og dessutan corobicí, var sannsynlegvis òg votiske språk. Gammelcatío, nutabe og tairona, som vart snakka i Colombia, var antakeleg cundicocuyiske språk.
Slektskap med andre familiar
Joseph Greenberg (1987) bygde på arbeida til lingvistar som tidlegare hadde inkludert mange fleire språk i den chibchanske familien, og la fram ein hypotese om ein makrofamilie som han kalla makrochibchansk, eller chibchansk-paezansk, som omfattar, i tillegg til dei chibchanske språka, språket paes, barbacoanske språk og misumalpaspråk. Denne hypotesen har ikkje vorte tilfredsstillande stadfest, og har vorte kritisert av mange seinare lingvistar.
Miglieglia
Miglieglia er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 717 meter over havet.
Chibchanske språk
Slektskap med andre familiar
Adolfo Constenla (2005) hevdar å ha funne ein slektskap mellom dei chibchanske språka, lencaspråk og misumalpaspråk, ved hjelp av den komparative metoden. Han kallar denne språkfamilien for lenmichíspråk. Urspråket til denne familien skal ha vorte snakka omtrent 8000 fvt. ein stad på det mellomamerikanske eidet.
Die Presse
Die Presse er ei austerriksk dagsavis basert i Wien. Den vart grunnlagd i 1946 av motstandsmannen Ernst Molden, og følgjer i same spor som dei nedlagde avisene Die Presse (1848-1896) og Neue Freie Presse (1864-1938). Avisa dekker generelle nyhende. Den blir ofte sitert i internasjonale media om nyhende i Austerrike. Die Presse er den fremste austerrikske dagsavisa, men ikkje den største, med omtrent 350 000 lesarar. Sidan 15. mars 2009 har også ein vekentleg utgåve blitt gitt ut, under namnet Die Presse am Sonntag.
Avisa hadde lenge store finansieringsproblem, men dette endra seg på 1960-talet då det austerrikske handelskammeret blei ein av dei største aksjehaldarane. Sidan 1999 har eigar av avisa vore Styria Median AG, ei konservativ mediegruppe som blei grunnlagd av den katolske kyrkja.
Den politiske posisjonen til avisa kan beskrivast som klassisk liberalisme, med hovudfokus på fri marknadsøkonomi og liten påverknad frå staten, noko som går mot det meir tradisjonelle austerrikske synet med storkoalisjon og neokorporativisme tendensar. Avisa fungerer derfor som ein kontrast til andre austerrikske kvalitetsaviser, inkludert den meir konservative Wiener Zeitung og den venstrevendte avisa Der Standard. Det blir sett fokus på revolusjonane i 1848, då den fyrste versjonen av avisa blei utgitt. Slagordet til avisa er «fri sidan 1848».
Hyæna
Hyæna er det sjette studioalbumet til det britiske rockebandet Siouxsie and the Banshees, gjeve ut i 1984. Opningssporet, «Dazzle», vart framført med strykarar frå London Symphonic Orchestra, eit 27 mann stort orkester kalla «Chandos Players»; og var basert på ein melodi som Siouxsie Sioux hadde komponert på piano. Hyæna er det einaste studioalbumet der gitaristen Robert Smith frå The Cure komponerte og spelte inn musikk med Siouxsie and the Banshees.
I USA var Hyæna det første Banshees-albumet som kom ut på Geffen Records, samstundes som dei gav ut resten av katalogen til bandet på ny. Før dette vart «Dear Prudence» den største hitten deira i Storbritannia med ein tredjeplass i september 1983. Songen var meint å vere berre ein singel i Europa, men då han vart gjeven ut i Nord-Amerika i mai 1984, vart han til slutt gjeven ut på den amerikanske utgåva av albumet. Hyæna var det første Siouxsie and the Banshees-albumet som gjekk inn på Billboard 200 i USA.
Mottaking
Albumet fekk stort sett god kritikk då det kom ut. Melody Maker skreiv: «Delar av det er så forvirrande sytelaust at det ikkje er mogeleg å ikkje gje Robert Smith æra som talismanen - mangelen hans på respekt ser ut til å gjennomsyre alt her. 'Take Me Back' er The Banshees som morar seg som ein primitiv jazzcombo full på Vår Herres vin. På 'Belladonna' gjer den flytande gitaren til Smith Sioux avslappa nok til at ho droppar eit par masker og avslører sårbarheita si. Når sirena syng 'daylight devours your unguarded hours', fokuserer ho så intenst på sin eigen situasjon at det ikkje kan vere tilfeldig. 'Dazzle' er òg naivt vågal: Røysta til Siouxsie, innrama aleine mot strykarane. Det kunne våre Cats av Lloyd Webber eller noko av Vaughn Williams. Du kan bli imponert, avvikla og fortapt i dette'».
I ei seinare melding for AllMusic gav Stephen Cook Hyæna 4,5 av fem stjerner og skreiv: «Hovudvekta her er på lagdelte arrangement og popmelodiar forkledd som kunstproduksjonar ('Dazzle'); smakfulle blåsarar og klaverparti som utvidar den gitardominerte stilen deira og gjev Siouxsie eit luftig og draumande bakteppe, der ho kan syne songtalenet sitt». Då albumet kom ut på ny skreiv The Quietus: «Det var det mest eksperimentelle albumet deira. Ein kan sterkt merke Smith på den disiplinerte utføringa av den storslåtte 'Dazzle' eller den sterkt forførande 'Swimming Horses'. Men dei verkelege skattane er grave djupt ned på albumet. Den lyserigske Spaghetti Western-stilen på 'Bring Me The Head of the Preacher Man' er stemningsskapande i utføringa, medan den tette, episke 'Blow the House Down' syner Smith som på uutsletteleg vis markerer seg på sporet med noko av den beste gitarspelinga si».
Érisos
Érisos (gresk Έρισος) er ein tidlegare kommune lengst nord på øya Kefaloniá i periferieininga Kefaloniá i periferien Dei joniske øyane i Hellas. Érisos vart innlemma i kommunen Kefaloniá i 2011, men inngår frå 2019 som ei kommunaleining i kommunen Sámi.
Hyæna
Mottaking
James Dean Bradfield i Manic Street Preachers hyra produsenten Hedges fordi han likte så godt lyden på den første singelen «Swimming Horses». Bradfield sa: «Swimming Horses' av The Banshees – for ei fantastisk plate det er! [...] Eg hugsar eg tenkte 'Du bryr deg verkeleg om den plata. Eg skal jakte på den plata.»
Innhald
Dei to instrumentalspora «Baby Piano» er høvesvis ein kort pianodemo av «Dazzle» og strykarane som akkompagnerer albumversjonen av songen.
Medverkande
Andre medverkande
Akira Takabe
Akira Takabe er ein tidlegare japansk fotballspelar.
Han spela for klubbane Tokyo Verdy og Rosso Kumamoto.
Meløy kyrkje
Meløy kyrkje er ei langkyrkje frå 1867 i Fore og Meløy sokn i Bodø domprosti.
Kyrkja er bygd i nygotisk stil; ho er i tømmer og hadde opphavleg 600 plassar. Eit kapell frå 1966 har 104 plassar.
Kyrkjestaden
Kyrkja ligg på Meløya, ein sentral plass i kommunen fram til 1952 då kommuneadministrasjonen vart flytta bort frå øya. Garden ved kyrkja var òg sete for Benkestokfamilien. Ein veit ikkje når den første kyrkja vart bygd på staden, men kjelder syner at både Rødøya og Meløya hadde kyrkje før 1432. Neste sikre referanse er frå 1541 då Trond Benkestok fekk rett på inntekta frå «- Mellø kapel i Rødøe Prestegjeld» i eit løyve frå Kristian III av Danmark-Noreg. I åra 1661 til 1666 vart det reist ei ny kyrkje, men allereie i 1704 brann ho ned. Det tok tid å få finansiert gjenreisinga, men etter eit møte i Gåsvær 1-2 september 1708 kom bygginga i gang og kyrkja stod ferdig i 1711.
Kyrkja frå 1711 vart for lita på siste halvdel av 1800-talet, og den noverande kyrkja vart teikna i 1864 for 750 plassar. Departementet reduserte storleiken til 600 plassar. Kyrkja som vart reist fekk trefliser som taktekkje noko som vart årsak til lekkasjar. Dagens skifertak kom først i 1927 til 1928. Ei av fleire store oppussingar og endringar vart gjort rett før hundreårsjubileet, mellom anna vart det bygd eit kapell inne i kyrkja.
Snønipa
Snønipa er det høgaste fjellet i Sunnfjord og Gloppen kommune og 1827 meter høgt. Fjellet ligg på vestsida av Jostedalsbreen i den bredelen som heiter Myklebustbreen, på grensa mellom Jølster, Gloppen og Stryn. Snønipa er ein såkalla nunatak, dvs. eit fjell som stikk opp gjennom ein isbre. Han er den høgaste delen av Myklebustbreen som med 57 kvadratkilometer er rekna som den sjuande største breen i Noreg utan om Svalbard. Frå toppen har ein særs flott utsikt over Myklebustbreen sine kvite flater og mot Jostedalsbreen i aust.
Tilkomst
Standardruta er frå Stardalen der det går kjerreveg opp Haugadalen til Haugastaulen (merkt sti vidare gjennom Oldeskaret til Oldendalen). Ca. 1 km innanfor Haugastaulen forlet ein ruta mot Oldeskaret, og ein går opp til tunga på Haugabreen og opp denne. Hugs at om ein skal gå på dalbreen Haugabreen, då trengst breutstyr. Ein går forbi, under, toppen og i ein nordleg bue før ein kjem inn mot toppen frå nordaust. Ei anna rute som er fin kring juni, er å starte frå Innvikdalen ved Prestestøylen. Der går ein opp eggen på Storlogpikjen, så på ski forbi Ceciliekruna og 2-3 mil over Myklebustbreen (Snønipbreen). Toppen tek ein her ogso frå nordaust opp til 1827 meterpunktet.
Sarinda
Sarinda er eit sørasiatisk strengeinstrument med tre strenger som blir spelt på med boge. Instrumentet blir brukt innan sørasiatisk folkemusikk, ofte til å akkompagnera song, men òg åleine.
På storleik og form kan instrumentet minna om ein fiolin, men haldeteknikken er noko ulik: Ein sarindaspeler held som regel instrumentet sitt loddrett medan han sit på bakken.
Sarindaen er skore ut av eitt trestykke. Det har to resonanskammer og smalnar på midten. Det øvre kammeret er gjerne dekt av skinn. Toppen av instrumentet er skore ut som ein figur, til dømes ein fugl, ein hest, eller gudeparet Radha-Krishna.
Kine Tonning
Kine Tonning er ein norsk fotballspelar frå Fusa. Tonning starta karrieren si i Fjorden IL i Fusa før ho drog vidare til Fusa United og deretter til Os Turn. I dag spelar ho for Idrettslaget Sandviken i Bergen. Kine har også spelt eit par kampar for damelandslaget. Ho gjorde seg svært utmerka i ein kamp mot Sverige, der ho vart kåra til banens beste spelar.
Dei juliske Alpane
Dei juliske Alpane (slovensk Julijske Alpe) er eit fjell i Dei sørlege kalksteinsalpane på grensa mellom Italia og Slovenia. Den høgaste fjelltoppen er Triglav på 2 864 meter over havet, det høgaste fjellet i Slovenia og tidlegare i Jugoslavia. Dei er kalla opp etter Julius Cæsar. Ein større del av Dei juliska Alpane er del av Triglav nasjonalpark.
Fjelltoppar
Dei viktigaste fjelltoppane er:
Fjellovergangar
Viktige fjellovergangar i Dei juliske Alpane er:
Sleepwalker
Sleepwalker er det 15. studioalbumet til den engelske rockegruppa The Kinks. Det kom ut i 1977. Albumet markerte ei retningsendring attende til meir beintfram rockesongar etter fleire år med konseptalbum. Det var det første albumet som musikkjournalistane vanlegvis kallar «arenarock»-fasen til gruppa, med meir kommersielle og vanlege produksjonsteknikkar. Albumet var òg det siste albumet deira med bassisten John Dalton, som slutta i bandet under innspelinga. Dalton spelar bass på alle songane utanom «Mr. Big Man». Bandet brukte ikkje blåsarar eller korsongarar, slik dei hadde gjort på dei førre albuma. Albumet var det første dei gav ut på selskapet Arista.
Bakgrunn
Etter 1970 hadde The Kinks fått mindre og mindre suksess med utgjevingane deira, noko som kom av at bandleiaren Ray Davies gjekk tyngre inn i konseptalbum og ein meir teatralsk stil for bandet. Etter at bandet gav ut det meir rockeprega albumet Schoolboys in Disgrace i 1975, byta The Kinks selskap frå RCA Records til Clive Davis sitt Arista Records, og gjekk enno eit steg mot ein meir vanleg rockestil.
Etter at bandet signerte kontrakt for Arista, byrja dei å planleggje det nye albumet. Like før albumet vart spelt inn vart studioet til bandet, Konk Studios utstyrt med ein ny 24-sporsopptakar.
Innspeling
I mai 1976 byrja bandet å øvre inn nye songar (opp til 30 nye songar) som Ray Davies hadde skrive, og dei spelte inn kring 20 av dei. Av songar som ikkje kom med på albumet finn ein titlar som «Power of Gold», «Stagefright», «Restless» og «Elevator Man». Sistnemnde vart gjeven ut av Ray Davies i 1994 på EP-plata Waterloo Sunset '94. I juli 1976 vart fleire av songane spelte inn (men dei fleste vart ikkje nytta), mellom andre albumsongane «Juke Box Music», «Life on the Road» og «Brother», «Hay Fever» og «In a Foreign Land» som begge kom ut på det framtidige Misfits, B-sidene «Prince of the Punks» og «Artificial Light» (B-sider til høvesvis «Father Christmas» og «A Rock 'n' Roll Fantasy»), og dei avviste «Back to 64 / Decade», «Lazy Day» og «The Poseur». Sistnemnde kom ut på CD-utgåva av albumet.
I september vart det spelt inn fleire songar for albumet, inkludert «Full Moon», «Sleepwalker», «Sleepless Night» og «Life Goes On». Songar som ikkje kom med på albumet var «Child Bride», «Everything Is Alright», «One Woman Man» og «On the Outside» (sistnemnde kom ut på både CD-utgåva av Sleepwalker og i ei nyinnspeling på Waterloo Sunset '94). I oktober vart det spelt inn nye versjonar av «Juke Box Music» og «Life on the Road», i tillegg til den nye «Stormy Sky». Ein annan song for Misfits, «Black Messiah», vart òg spelt inn. På denne tida slutta bassisten John Dalton, som hadde spelt i bandet lenge, etter ynskje om å vere meir med familien. Ekstra lydpor vart lagt til songane i resten av oktober og november.
For å erstatte Dalton vart den tidlegare Blodwyn Pig-bassisten Andy Pyle henta inn i gruppa. Bandet spelte så inn «Mr. Big Man» i desember, som erstatta «In a Foreign Land» på albumet.
Mottaking
Sleepwalker kom ut i februar 1977 i både USA og Storbritannia. Det gjekk ikkje inn på albumlista i Storbritannia, men vart ein suksess USA, der det nådde 21. plassen på Billboard 200. I mars kom tittelsporet ut på singel, med B-sida «Full Moon», og nådde 48. plassen i USA. Dette var den første singelen deira inne på Billboard Hot 100 sidan «Apeman» i 1970. Oppfølgjaren, «Juke Box Music», gjekk ikkje inn på listene. Sjølv om Clive Davis hadde ønskt å få «Brother» ut på singel, som han samanlikna med Simon and Garfunkel sin «Bridge over Troubled Water», vart han aldri gjeven ut på singel.
Albumet fekk generelt god kritikk, etter fleire av dei teatralske albuma deira hadde fått dårleg kritikk. Sleepwalker fekk positiv omtale av Billy Altman i Rolling Stone, som sa «The Kinks si framføring på Sleepwalker er lett det mest kraftfulle dei har gjort sidan 'Lola'. I Storbritannia skreiv Allan Jones i Melody Maker at «Sleepwalker vitnar ettertrykkeleg om den dramatiske, kunstnariske tilbakekomsten til Raymond Douglas Davies, viss eineståande talent som låtskrivar så sørgjeleg har blitt oversett den første halvdelen av 70-åra. Albumet er verkeleg det sterkaste og mest organiserte albumet deira på fleire år.» Giovanni Dadomo i Sounds var mindre positiv og sa «det er ikkje det flotte, nye albumet ein alltid håpar på.»
All Blacks
All Blacks er namnet på rugbylandslaget til New Zealand. Laget har låna enkelte maoritradisjonar. Laget brukar ein eldgamal maori-krigssong, ein såkalla haka for å kome i stemning føre kampane.
Yugo Ichiyanagi
Yugo Ichiyanagi er ein tidlegare japansk fotballspelar.
Buvika/Ilhaugen
Buvika/Ilhaugen er ein tettstad i Skaun kommune i Trøndelag fylke. Staden har. Buvika ligg ved fjordarmen Gaulosen. Det nyare bustadområdet Illhaugen ligg sørvestover frå Buvika. Buvika ligg kring 8 km austanfor kommunesenteret Børsa.
Mo kyrkje i Rana
Mo kyrkje er ei krosskyrkje frå 1724 i Mo sokn i Rana kommune, i Indre Helgeland prosti.
Janniche Linde
Janniche «Djaan» Linde er ein norsk fotballspelar frå Søfteland. Linde spelte for Arna-Bjørnar Fotball frå 2007 til 2010, før ho melde overgang til det trønderske Toppserielaget Kattem FK. Janniche Linde har og vore på ulike aldersbestemte landslag for Noreg der ho var kaptein.
Mo kyrkje i Rana
Byggverket er i tre og skal ha 400 plassar.
Janniche Linde
I oktober 2012 var ho passasjer i ein alvorleg front-mot-front-kollisjon som resulterte i to brot i ryggen og tre andre brot i overkroppen.
Venezuela
Venezuela, offisielt Den bolivarianske republikken Venezuela, er ein republikk i Sør-Amerika. Landet grensar til Colombia, Brasil og Guyana. Utanfor den venezuelanske kysten finn ein òg øyane Aruba, Dei nederlandske Antillane og Trinidad og Tobago.
Geografi
Venezuela har mange ulike landskapstypar. I nordvest og langs den karibiske kysten i nord ligg ei forlenging av Andesfjella, der det høgaste punktet er Pico Bolivar, som ragar 5 007 m over havnivå. I nordvest finst òg lågsletter rundt Maracaibo-sjøen og attmed Venezuelagolfen. Midt i landet ligg store sletteområde kjende som llanos. Dei strekkjer seg frå grensa mot Colombia til Orinoco-deltaet. Sør i landet ligg dei forrivne Guiana-høgslettene, med fleire tepuiar. Frå ein av desse tepuiane fell Angelfossen, som er verdas høgaste foss.
Monteceneri
Monteceneri er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 196 meter over havet.
Kommunen vart skipa 21. november 2010 då Medeglia, Bironico, Camignolo, Rivera og Sigirino vart slått saman.
Venezuela
Administrativ inndeling
Venezuela er delt inn i 9 regionar med til saman 23 delstatar (estados), eitt hovudstadsdistrikt (Distrito Capital) og eitt føderalt område (Dependencia Federal):
Klima
Andesfjella i Venezuela er lågare og smalare enn i Colombia, Peru og Bolivia, men ein har fleire toppar som stig over 4500 m som har snø året rundt. Ein har mange lokale variasjonar i vêret og klimaet som følgje av høgda, og ein har tre lokale klimasoner her kalla tierra caliente, tierra templada og tierra fria. Dei nordlege fjellsidene har stort sett mindre regn enn den sørlege sida. Caracas som ligg på rundt 1000 m over havet har klimatypen tierra templada, men er relativt tørr. Den årlege nedbørsmengda i fjella er vanlegvis over 1000 mm, men er mindre i enkelte verna dalar og på nordsida av fjella. På kysten aukar regnmengda frå svært låge mengder nær Maracaibosjøen til rundt 1000 mm i aust. Låglandet rundt Maracaibosjøen er varmt året rundt.
I Llanosområdet i Orinocodalen er det vanlegvis varmt tropisk klima med ei enkel regntid mellom april og oktober. I dette området kjem det stort sett mellom 1000 og 1500 mm i året. Temperaturane varierer lite frå månad til månad, og ein har eigentleg aldri kjølig vêr. Dei våte månadane kan derimot vere ubehageleg på grunn av kombinasjonen varme og høg luftfukt.
I søraust ligg Guyanaplatået, og her kjem det som regel meir regn, vanlegvis over 1500 mm kvart år, men med ei klar tørketid på vinteren. Temperaturen er ikkje så høg på grunn av høgda, og fukta er generelt lågare enn i Llanos.
Historie
Venezuela vart den første permanente spanske kolonien i Sør-Amerika i 1522. Mesteparten av noverande Venezuela kom seinare inn under visekongedømmet Ny Granada. Etter fleire mislukka opprørsforsøk og ein blodig frigjeringskrig vart landet til slutt sjølvstendig frå Spania i 1821 under leiing av Simón Bolívar. Rett etter gjekk Colombia, Panama og Ecuador saman med Venezuela inn i føderasjonen Gran Colombia. Dei heldt saman til 1830 då Venezuela braut ut og danna ein sjølvstendig republikk.
Det første hundreåret av historia for landet vart prega av politisk ustabile regjeringar, skiftande diktatur og revolusjonær uro. Etter at militæret trekte seg ut av politikken i 1958 har dei to sentrumspartia Accion Democratica og COPEI veksla på å sitte med makta. I 1958 gjekk dei to partia inn i ei pakt som skulle sikre at ingen andre parti slapp til, den såkalla Punto Fijo-pakta. Under Punto Fijo-epoken, som varte fram til valet i 1998, var «forsvinningar» av opposisjonelle vanleg i Venezuela. Dei dominerande media støtta nesten utan unntak dei to etablerte partia og var i hovudsak kontrollert av to velståande familiar med intime band seg i mellom.
Ei sentral hending i nyare venezuelansk historie er Caracazo-massakren i 1989. Massakren vart sett i gang då politi og militære gjekk til åtak på demonstrantar som kravde stopp i nyliberalistiske reformer innført under president Carlos Andres Perez. Fleire tusen demonstrantar vart drepne og hendinga har blitt omtalt som ein «kapitalismen sin Himmelske freds plass» i Latin-Amerika. President Perez vart seinare stilt for riksrett og avsett for korrupsjon.
I 1992 forsøkte MBR-200, Movimiento Bolivariano Revolucionario 200, å ta makta. Opprøret vart grunngjeve med at de demokratiske kanalar for endring var stengt og motstandarane omtala det som eit mislykka kupp medan tilhengjarane meinte det var eit forsøk på revolusjon. MBR-200 hadde frigjeringshelten Simon Bolivar som symbol og mobiliserte mot korrupsjonen under regimet til Carlos Andres Perez. Då opprøret feila fekk Hugo Chavez komme til på tv for å be tilhengjarane om å gjere slutt på kamphandlingane. Han sa at opprøret berre hadde feila por ahora, «for no», eit sitat som sidan har gått inn i venezuelansk historie.
President Hugo Chávez (1999-2013)
Hugo Chávez vart vald til president i 1999 med 80 % oppslutning, Eit vektig mål for den politiske rørsla hans var å få slutt på Punto Fijo-regimet. I 2002 vart styret hans utsett for eit mislykka kupp etter at oppstand ramma hovudstaden Caracas. Det venezuelanske militæret annonserte Chávez sin avgang på nasjonalt fjernsyn og inviterte ein lokal næringslivsleiar til å bli interimpresident. Etter nokre få timar hadde dei avskaffa parlamentet og gjort store endringar i grunnloven. Den venezuelanske regjeringa meinte at kuppet hadde støtte frå USA. Lojale militæroffiserar sette inn Chávez som president igjen mindre enn 48 timar seinare. Han døydde i embetet 5. mars 2013 av kreft.
Demokrati og kontroversar i Venezuela
Små kommuneråd etablert av innbyggjarane innanfor eit område har blitt populært i Venezuela etter at regjeringa la til rette for dette og det finst no 18 000 slike råd. Her avgjer innbyggarane direkte over fordeling av kommunerådet sitt budsjett.
I desember 2005 stemte berre omkring 20 % av dei som hadde røysterett i Venezuela under valet av ny nasjonalforsamling, La Asamblea. Opposisjonen i landet boikotta valet som følgje av stor mistillit til iverksetjinga av tidlegare val. Dette førte til at Chávez sitt parti MVR, og dei partia som støttar han, fekk alle plassane i La Asamblea. Mange hevda at den låge valdeltakinga gjer at valet ikkje var legitimt. Chávez sine tilhengarar viser i denne samanhengen til at val til nasjonalforsamlinga tradisjonelt har hatt svært låg deltaking i Venezuela, samanlikna med presidentval. I 1998 fekk til dømes sentrumspartiet Accion Democractica kontroll over kongressen med røysta frå berre 11,24 % av dei som hadde røysterett i landet utan at det i nemneverdig grad vart stilt spørsmål ved legitimitet åt valet.
Chávez vann på ny presidentvalet i desember 2006 framføre Manuel Rosales. I februar 2007 vart «La Ley Habilitante» gjennomført. Det vil seie at nasjonalforsamlinga har gjeve frå seg makta si til Chávez i 18 månader innanfor ei rekkje fastsette lovområde. Denne typen fullmakter er vanlege i land med presidentbasert demokrati og har blitt brukt mellom anna i USA ("Fast Track"-lovane) og i Peru der Alan Garcia fekk utvida fullmakter innanfor 9 spesifiserte område. Både Hugo Chávez og tidlegare presidentar ved fleire høve fått liknande fullmakter. Alle lover som vert vedtekne i Venezuela kan bli tatt opp til folkeavstemming dersom 5 % av dei med røysterett krev det.
Media i Venezuela
Dei dominerande media i Venezuela er for det meste ått av private selskap og dei fleste har ein sterkt kritisk dekning av det styresmakta gjer seg. Særleg Cisneros-familien, som var involvert i statskuppet i 2002, har kontroll over sentrale meiningsdannande media i Venezuela.
Ei ordning med pressestøtte til lokalbaserte og uavhengige media har medverka til fleire lokale tv- og radiokanalar. Talet på tv-kanalar har auka frå 30 til 78 sidan Chávez kom til makta og talet på radiokanalar har auka frå 368 til 617. . Dette har gjeve Hugo Chávez fleire støttespelarar i media da mange av dei nye kanalane stiller seg positive til regjeringa sitt arbeid. Når det gjeld dei riksdekkjande tv- og radiokanalane dominerer likevel framleis opposisjonen.
Det finst over hundre aviser i Venezuela. Dei fleste av desse står opent i opposisjon til regjeringa i landet, men styrken i kritikken kan variere.
Våren 2007 kom det til ein konflikt i samband med at den venezuelanske staten ikkje ville halde fram løyvet som den populære tv-kanalen RCTV hadde til å sende på det nasjonale bakkenettet. Delar av opposisjonen oppfatta dette som ein freistnad på sensur. Regjeringa viser til kanalen sine mange brot på sendevilkåra, mellom anna aktiv deltaking i statskuppet i 2002, manglande skattebetaling, vising av tobakksreklame, samt vald og pornografi mellom tidspunkt på døgnet når dette ikkje er lov. President Chávez har også lagt vekt på at kanalen skal ha spreidd fiendtlege haldningar til homofile. . RCTV vil sende vidare på kabel, i tillegg til at kanalen sender på Internett og satellitt.
Internasjonalt har ei rekkje organisasjonar reagert på avgjersla om å ikkje fornye konsesjonen til RCTV. Organisasjonen av amerikanske statar (OAS) sin generalsekretær har likevel uttalt at avgjersla ikkje representerer noko trugsmål mot demokratiet i Venezuela og fleire presidentar i regionen, av dei Brasil sin president Luiz Ignacio Lula da Silva, har rettferdiggjort avgjersla. Lula skildra avgjersla som ei demokratisk handling. «The decision to not renew the license is just as democratic as giving it (the license). I don't know why there is any difference between two democratic acts», skal Lula ha sagt til den brasilianske storavisa Folha de Sao Paulo.
Tv-kanalen som tar over RCTV sin gamle frekvens på bakkenettet heter TVes. Etter det regjeringa seier skal dette vere ein «Public Service» tv-kanal etter «europeisk modell», der alle kan sende inn program. Styresmakta har også uttalt at vi ville ikkje vere så dumme at vi gjorde TVes til ein kopi av [statskanalen] VTV og understreka at den nye kanalen vil vere pluralistisk og inkluderande.
Som ein del av mediestrategien sin har regjeringa også valt å bygge ut gratis internettkafear i fattigstrøk. Tilhengarar av Hugo Chávez bruker gjerne dette som eit eksempel på regjeringa sin demokratiske karakter, då mange undertrykkande regime ser på Internett som ein trussel.
Venezuela fornyar forsvaret
I april 2006 kom dei første MI-17-helikoptera som Venezuela har kjøpt frå Russland. I alt skal 33 kamphelikopter leverast.
I mai 2006 innførte USA eit forbod mot eksport av våpen til landet. Avgjersla vart tatt pga «manglande støtte til krigen mot terror». Dette følgde opp ein USA-amerikansk stopp på ein eksport av delar til F-16-fly frå Brasil i januar. Chávez reagerte på dette med å truge med å kjøpe fly frå Russland eller Kina. Chávez truga også med å selje gamle USA-amerikanske jagarfly til Cuba eller Kina.
Tidleg i juni 2006 kom den første leveransen av russiske våpen til Venezuela. 33 000 av totalt 100 000 Kalashnikov-gevær. USA uttalte at dette er med på å destabilisere regionen. Venezuela planlegg også lisensbygging av Kalashnikov.
Kogi
Ordet kaggabba tyder «jaguar».
Venezuela
Venezuela fornyar forsvaret
Våren 2007 vart det meldt i norsk og internasjonal presse at Venezuela planla eit større kjøp av ubåtar frå Russland. Venezuelanske styresmakter har avvist meldingane. Bruk av økonomiske middel til militær verksemd i landet har gått ned både om ein ser på relative tal (i forhold til BNP) og i absolutte tal sidan Chávez kom til makta.
Bakgrunnsstoff
Litteratur
Regjeringssider
Media og kommunikasjon
Anna
Dazzle
«Dazzle» er ein song av det engelske post-punk-bandet Siouxsie and the Banshees. Songen kom ut 25. mai 1984 på Polydor Records som den andre singelen frå det sjette studioalbumet deira, Hyæna.
Innhald
Songen byrjar med ei gradvis inntoning med strykarar og går over til å bli ein tromme-driven, majestetisk song. Teksten «swallowing diamonds/A cutting throat» kom frå den siste scenen i Marathon Man der Laurence Olivier putter diamantar i munnen sin. Vokalen til Siouxsie er framheva av kraftig klang-effektar.
Strykeseksjonen som opnar stykket heitte opphavleg «Baby Piano», og ein demoversjon både på piano og på strykarar kom ut som bonusspor på 2009-utgåva av Hyæna. Strykarane var arrangerte av Martin McCarrick, som vart offisielt medlem i The Banshees i 1987.
Utgjeving
«Dazzle» kom ut i ei kortare og noko endra radioutgåve den 25. mai 1984 på Polydor Records som den andre singelen frå plata. Han nådde 33. plassen på UK Singles Chart og var den 11. topp 40-hitten til Siouxsie and the Banshees i Storbritannia.
Reneilwe Letsholonyane
Reneilwe Letsholonyane er ein sørafrikansk fotballspelar som har spela for Kaizer Chiefs i den sørafrikanske fotballigaen, og for landslaget til Sør-Afrika. Han spelte i lågare divisjonar i Sør-Afrika før han gjekk til Jomo Cosmos i den sørafrikanske toppdivisjonen i 2006. Etter to sesongar der gjekk han til Kaizer Chiefs. Han skåra det første landslagsmålet sitt i ein vennskapskamp mot Guatemala 31. mai 2010.
Littlefoot
Littlefoot, kalla Lillefot på norsk, er eit lite dinosaurbarn som har mista foreldra sine. Han bur difor saman med besteforeldra. Littlefoot er hovudfiguren i teiknefilmane i The Land Before Time-serien (Lillefot og vennene hans) frå Universal Pictures. Han er ein apatosaurus, òg kjend som brontosaurus, desse vert kalla langhals i denne serien.
Eikaasgalleriet
Eikaasgalleriet er eit kunstgalleri på Ålhus i Sunnfjord kommune. Galleriet vart oppretta då Ludvik Eikaas donerte ei stor samling av sine eigne verk til kommunen. Samlinga omfattar over 800 verk i form av grafiske trykk, måleri, skulptur og trykkplater.
Eikaasgalleriet vart etablert i 1994, konsolidert med Sogn og Fjordane Kunstmuseum i 2004. Kunstmuseet vart igjen konsolidert med fire andre museum i fylket, Kystmuseet, Sunnfjord Museum, Nordfjord Folkemuseum og De Heibergske Samlinger – Sogn Folkemuseum, til museumseininga Musea i Sogn og Fjordane i 2009.
Swimming Horses
«Swimming Horses» er ein song av det engelske post-punk-bandet Siouxsie and the Banshees. Han vart produsert i lag med Mike Hedges og kom ut 16. mars 1984 på Polydor Records som den første singelen frå det sjette studioalbumet deira, Hyæna.
Singelen nådde 28. plassen på UK Singles Chart.
Pianomotivet vart seinare nytta på ny av Smith som grunnlaget for Cure-songen «Six Different Ways».
Jan Lindvall
Lindvall er i dag brannmann i Tromsø og har elles arbeidd som seljar for skimerket Fischer og skiutstyrsprodusenten Swix.
Langrennaren
Fyrst i 1978-sesongen vart Lindvall lagt merke til på nasjonalt nivå. Han gjekk då gode løp på alle NM-distansane, med ein sjetteplass og to sjuandeplassar. Etter dette fekk han plass i landslagstroppen.
Han vart utteken til troppen til OL i Lake Placid i 1980, utan å få tevle. Under VM 1982 i Oslo vart han sjuk. Han deltok berre på femmila, den siste distansen i meisterskapet, og gjekk inn til ellevte plass. OL i Sarajevo i 1984 vart hans siste internasjonale meisterskap som aktiv løpar. Han kom der på femteplass på femmila.
Kenta Togawa
Kenta Togawa er ein tidlegare japansk fotballspelar.
Han spela for klubbane Tokyo Verdy, Yokohama FC, Gainare Tottori og Fukushima United FC.
Monteggio
Monteggio er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 420 meter over havet.
Eggkleiva
Eggkleiva er ein tettstad i Skaun kommune i Trøndelag fylke. Staden har, og ligg ved nordenden av innsjøen Laugen.
Moflag kyrkje
Moflag kyrkje er ei langkyrkje frå 1921 på øya Sleneset i Lurøy kommune i Nordland fylke.
Yukihiro Yamase
Yukihiro Yamase er ein tidlegare japansk fotballspelar.
Han spela for klubbane Yokohama F. Marinos, Sagan Tosu og Kataller Toyama.
Hovin
Hovin er namn på fleire stader:
Sunnfjord
Sunnfjord er den midtre av dei tre nordlege distrikta i Vestland fylke og består av kommunane Askvoll, Bremanger, Fjaler, Kinn og Sunnfjord kommune. Bremanger og Kinn ligg i både Sunnfjord og Nordfjord. Sunnfjord utgjer saman med Nordfjord og Sogn dei tre tidlegare futedømma som danna Sogn og Fjordane fylke. Området ligg nord for Sognefjorden og sør for Nordfjord.
Sunnfjordsmålet høyrer til dei nordlege e-måla av dei vestnorske målføra.
Trollhättans kommun
Trollhättan er ein by og kommune i Västergötland, Västra Götalands län i Sverige.
Byen har vakse opp ved Trollhättefallen, digre fossar i Göta elv som no er oppdemde. Han fekk bystatus så seint som 1916, men var allereie då ein av dei større byane i landet.
Soge
Første gongen staden er nemnd i skrift, Trollhetta qvarn, er 1413. Frå mellomalderen av har kvern- og sagverksemd vore driven ved elvestranda, der byens sentrum ligg i dag, og eit samfunn har etter kvart vakse fram.
Sluser blei bygde i 1800 like ved staden (etterfølgde av nye og større i 1844 og 1916), og det letta i høg grad varefrakt frå innlandet (t.d. Värmland) til Nordsjøen. Den nye skipsfarten var sjølvsagt til gagns for staden, likesom energien frå dei høge fossane, som kunne nyttast til industrielle føremål.
Frå 1800-talet av har samfunnet stadig ekspandert og blitt omdana, under dominans av ulike industriar i ulike tider. Nydqvist & Holm AB (Nohab), kanskje mest kjende for sine damplokomotiv, var byens første store fabrikk. I fleire tiår har no Saab sin bilfabrikk dominert, og framgang og motgang for Saab har innebori det same for Trollhättan. Det er først i dei siste åra at byens næringsliv har blitt litt meir mangslunge, slik at avhengnaden av éi bedrift minkar.
Folketalet voks stadig og raskt fram til 1970-talet, då voksteren gjekk i stå. Frå 1990-talet av har byen begynt å vekse på ny, men no i eit rolegare tempo.
Næringsverksemd i dag
Byen forsyner ikkje berre den eigne kommunen med arbeid, nabokommunane er òg i høg grad avhengige av han. Heile regionen har om lag 200 000 innbyggjarar, medrekna alle kommunar som direkte eller indirekte er knytt til arbeidsmarknaden i Trollhättan.
Politikk
Av di byen alltid har vore ein utprega industristad har han alltid vore sosialdemokratisk styrt.
Vasilikiádes
Vasilikiádes (gresk Βασιλικιάδες) er ein landsby nord på øya Kefaloniá i periferieininga Kefaloniá i periferien Dei joniske øyane i Hellas. Vasilikiádes var hovudsete i den tidlegare kommunen Érisos, som no er ei kommunaleining i kommunen Sámi.
Moskenes kyrkje
Moskenes kyrkje ligg i Moskenes kommune og sokn i Lofoten prosti. Kyrkja er ei krosskyrkje i tømmer med 240 plassar. Ho vart bygd i 1819 og vølt om i 1963.
Sho Kitano
Sho Kitano er ein tidlegare japansk fotballspelar.
Han spela for klubbane Yokohama F. Marinos og Vissel Kobe.
Korsvegen
Korsvegen er ein tettstad i Hølonda i Melhus kommune i Trøndelag fylke. Staden har, og ligg på nordaustsida av Gaustadvatnet.
Audhild Vikens Vevstove
Audhild Vikens Vevstove er ei bedrift som spesialiserer seg på sal av tradisjonelt norsk handverk og suvenirar. Bedrifta vart oppretta i 1947 av bondekona Audhild Viken frå Skei i Jølster kommune, og seinare teken over av sonen Hallvard Viken.
Audhild Viken dreiv først sal frå sykkel, men utvida etter kvart med ei bu der ho selde tradisjonelle veveprodukt som åkle og løparar. I dag finst fleire utsalsstader, mellom anna på Skei i Jølster og på Bryggen i Bergen.
I 2002 omsette Audhild Vikens Vevstove for 50 millionar kroner og sysselsette 45 tilsette i sesongen.
Pelle Parafins Bøljeband
Pelle Parafins Bøljeband var ei gruppe som medverka i fleire underhaldningsseriar for born og ungdom på NRK på 1980-talet. Dei gav også ut fleire plater og held konsertar. Gruppa var eit underbruk av Tramteateret.
La Verna
La Verna eller Monte Penna er eit isolert fjell på 1 283 meter over havet sentralt i Toscana i Appenninane ovanfor dalen Casentino i Italia. Staden er særleg assosiert med Frans av Assisi og det var her han skal ha fått stigmataen sin. Heilagdomen La Verna vart bygd her og tileigna han. Administrativt er fjellet ein del av provinsen Arezzo og kommunen Chiusi della Verna.
Vesletjern i Lillomarka
Vesletjern, også kalla Lilletjern, er ein dam på Ammerud ved markagrensa til Lillomarka i Oslo. Tjernet er demd opp og er regulert som offentleg badeplass.
Vesletjern har mudderbotn, som mange av markavatna. På det djupaste er det 9 meter djupt. Området har rekreasjonsfasilitetar med benkar, toalett, godkjend eldstad, natursti og eigen trase for rørslehemma.
Det finst gode høve for parkering i området, med tilgang frå både Ammerud og Rødtvet. Frå Ammerud kan ein parkere ved Apaløkka skole, og frå Rødtvet er det parkering ved Greibanen.
Historie
Vesletjern vart tidlegare brukt som isdam, og det vart henta ut isblokker her heilt fram til 1945.
Joralf Gjerstad
Joralf Gjerstad var ein healer som det vart hevda var synsk og hadde «varme hender». Gjerstad var frå Snåsa i Nord-Trøndelag. Han var kjend som «Snåsamannen», eller lokalt som «Snåsakaill'n».
Liv og virke
Gjerstad vart fødd inn i enkle kår og fekk berre fem års skulegang. Han har sidan arbeidd i landbruket og 16 år som kyrkjetenar i Den norske kyrkja. Gjerstad har fortald at han alt som barn skjønte at han hadde evner utanom det vanlege. Han hevda at evna til å vere synsk låg i slekta hans og denne evna til å sjå var sterk hjå han sjølv. I tillegg meinte han å kunne kurere folk. Han fortalde vidare at han lenge prøvde å skyve vekk evnene, som tidvis var tunge å leve med. Men som 21 år gammal soldat i Tysklandsbrigaden vart han spådd av ei eldre kvinne han tilfeldig møtte at han ville verte kjend over heile Noreg gjennom å hjelpe folk. Sidan behandla han tusenvis av menneske gratis gjennom femti år – og han skal ha lækt mange av dei med dei varme hendene sine og gjennom at han skal vere diagnostiserande synsk.
Heider
Joralf Gjerstad fekk Kongens fortenestmedalje i sølv i 2001. Hausten 2006 sende NRK ein eigenprodusent dokumentarfilm om han med tittelen Kjenner du varmen?.
Hausten 2008 gav Ingar Sletten Kolloen ut biografien Snåsamannen. Boka vart ein bestseljar etter få veker.
Store Tryvannet
Store Tryvannet (av talet tre og vatn) er eit tjern i Nordmarka nær Holmenkollen i Oslo. Ved vatnet ligg Tryvannsstua som er ein kafé som normalt er open heile året. På åsen over vatnet ligg fjernsynstårnet Tryvannstårnet som er synleg frå dei fleste stader i Oslo. Store Tryvannet har innløp frå Skomakertjern, som ligg rett vest for Store Tryvannet, og utløp til Lille Tryvannet, som ligg nordvest for Store Tryvannet.
Østensjøvannet
Østensjøvannet ligg midt i bydelen Østensjø i Oslo. Drabantbyar og bustadstrøk rundt Østensjøvannet er Bogerud, Abildsø, Manglerud, Rognerud, Oppsal, Ulsrud og Bøler.
Østensjøområdet miljøpark
Østensjøvannet og omkringliggande våtmarksområde (532 dekar) utgjer Østensjøområdet miljøpark og vart verna som naturreservat (VV00000972) den 2. oktober 1992.
Området har stort biologisk mangfald og vert rekna som ein av dei rikaste innsjøane i landet på vass- og sumpvassplanter. Det er påvist meir enn 440 planteartar og 210 fugleartar i reservatet, mellom anna fleire trekkfuglar. Det er dessutan registrert 8 artar med flaggermus, 1 835 insektartar, 4 artar med amfibium, 12 snigleartar og 3 igleartar ved vatnet. Mange av artane står på nasjonal raudliste.
Olje- og energidepartementet
Olje- og energidepartementet (OED) har som hovudoppgåve å legge rette for ein samordna og heilskapleg energipolitikk. Eit overordna mål er å sikre høg verdiskaping gjennom effektiv og miljøvennleg forvalting av energiressursane.
Olje- og energidepartementet blei oppretta 1. januar 1997 med utgangspunkt i delen av det tidlegare Nærings- og energidepartementet som arbeidde med olje- og energispørsmål.
Energisektoren hadde også sitt eige departement i perioden 1978-1992. Olje- og energidepartementet vart 11. januar 1978 skild ut frå Departementet for industri og handverk, som samstundes endra namn til Industridepartementet.
Direktorat organisert under Olje- og energidepartementet er Oljedirektoratet (OD) og Noregs vassdrags- og energidirektorat (NVE).
Sinfest
Hovudtemaet i serien er menneskenaturen, med spesiell merksemd retta imot seksualitet og religion. Andre tema har vore forbrukarkulturen og politiske kommentarar. Sinfest fokuserer på det humoristiske og er ikkje moralsk fordømmande.
Sinfest på trykk
Sinfest har ikkje slått i gjennom som avisstripe. Ishida har på eige forlag gjeve ut bøkene:
Elementærpartikkel
Elementærpartiklar eller fundamentalpartiklar er, innan partikkelfysikk, dei partiklane som ein reknar med ikkje er bygde opp av andre partiklar. Dei har altså ingen substruktur, og vert difor rekna som dei grunnleggjande byggjesteinane som heile universet består av. Av matematiske hensiktar så er elementærpartiklar vanlegvis behandla som punktpartiklar, sjølv om nokre partikkelteoriar som strengteorien postulerar ein fysisk dimensjon.
Idol Hellas
Greek Idol, tidlegare Super Idol, er den greske versjonen av den britiske songtevlinga Pop Idol. Mega Channel starta den fyrste sesongen i 2004 under namnet Super Idol. Dei laga ikkje nokon ny sesong på grunn av låge sjåartal. I 2010 laga Alpha TV ein ny versjon av serien, då under namnet Greek Idol. Året etter lagde dei enda ein sesong av serien. På Kypros vert programmet kringkasta av Sigma TV.
Elementærpartikkel
Av historiske grunnar vert òg gjerne nøytron og proton rekna som elementæpartiklar, sjølv om dei er båe bygde opp av kvarkar.
Parentes
Parentes er namnet på teiknparet ( og ) som vert bruka innan skrift og matematikk. Omgrepet parentes kan syna til sjølve teiknet, teiknparet eller det som står mellom dei parentesteikna.